stanford-oval/wikipedia huggingface dataset:
EL/M-2238 STAR
עיצוב ותיאור

המערכת מכילה מכ"ם חיפוש תלת־ממדי עם יכולת "multi-mode" עם פולס דופלר קוהרנטי לחלוטין אשר פועל בתדרי S band (בין 2 ל-4  ג'יגה-הרץ). הוא יכול לבצע חיפושים אוויריים וקרקעיים בו זמנית ונועד לתמוך במערכות נ"מ ותותחנים. האנטנה שלו היא חיישן דופלר יש מערך אופקי של אלומות 3D ומערך אנכי של קורני רצועות (Strip radiators). יש לו אפשרות לתכנות מחדש של עיבוד האותות, והוא מיוצב בתוך גלגול והגבהה של 20 מעלות. הוא מגיע בשלוש גרסאות - גדול, גרסה כפולת-פנים, בינוני וקטן גרסה יחידת פנים.
| סוג | טווח פעולה (ק"מ) | זיהוי מטוסי קרב (ק"מ) | זיהוי טיל אוטומטי (ק"מ) | קצב סריקה (סל"ד) | משקל מעל/מתחת לסיפון (ק"ג) | צריכת חשמל (קילוואט) |
| --- | --- | --- | --- | --- | --- | --- |
| קטן | 200 | 150 | 20 | 12/24 | 700/1300 | 21 |
| בינוני | 250 | 200 | 25 | N/A | N/A | N/A |
| גדול | 350 | 250 | 28 | 6/15 | 2000/2400 | 34 |
מפעילים

המכ"ם מותקן בספינות של חילות הים הבאים:
משחתות מסוג ראג'פוט - הוא החליף את מכ"ם MR-310U אנגרה (סימול נאט"ו: Head Net-C), כדי לספק את המיקוד עבור מערכת ברק שהותקנה. הוא מותקן לפני התורן.
פריגטות מסוג גודווארי
פריגטות מסוג שיוואליק
סיבולת-שיעור משטחי הנחיתה מסוג Endurance
פריגטה מסוג מריסקל - מותקן תוך שדרוג שתי הספינות הראשונות מריסקל סוקרה או F-21 ו - אדמירל Brión או F-22. מותקן על ספח התורן.
הערות שוליים

↑  "EL/M-2238 STAR". IAI. נבדק ב-18 ביולי 2013. {{cite web}}:  (עזרה)
↑  "EL/M-2238 STAR" (PDF). IAI. אורכב מ-המקור (PDF) ב-2012-12-24. נבדק ב-18 ביולי 2013. {{cite web}}:  (עזרה)
1 2  Friedman, Norman (2006). The Naval Institute Guide to World Naval Weapon Systems (5th ed.). Annapolis, Md: Naval Institute. p. 243. ISBN 1557502625.
| מכ"מים מתוצרת אלתא |
| --- | --- | --- |
| מכ"ם קרקעי | EL/M-2080 (אורן ירוק) • EL/M-2080S (אורן אדיר) • EL/M-2090 (מערכת טרה) • EL/M-2084 (ר"ז) • ELM-2112 (מכ"ם בוהה) • EL/M-2133 (מערכת מעיל רוח) • EL/M-2138T (מערכת מגן רוח) |  |
| מכ"ם אווירי | טכסאר • EL/M-2075 (פלקון) • EL/M-2083 (מערכת בלון תצפית) • EL/W-2085 (מטוס שליטה ובקרה) |  |
| מכ"ם ימי | דגון • EL/M-2238 STAR • EL/M-2248 MF-STAR • אדיר • EL/M-2258 (אלפא) |  |
שנות ה-60 של המאה ה-19
אירועים בולטים בעולם > מלחמות בינלאומיות

השלב המרכזי של מלחמת ניו זילנד (1845–1872) – בין המאורים למתיישבים הבריטים מתחיל. מערכה חשובה היא המערכה על וויקאטו.
הכיבוש הצרפתי של מקסיקו (1863–1867) – החלפת נשיא מקסיקו בניטו חוארס (1861–1863) בתחילה בחואן נפומוסנו (1863–1864) ולאחר מכן בקיסר מקסימיליאן הראשון, קיסר מקסיקו (1864–1867), עם הקמת האימפריה המקסיקנית השנייה. בסופו של דבר מצליח חוארס להשתקם והאימפריה נפלה בתמיכת ארצות הברית.
מלחמת דואר (1864–1865) – מלחמה בין הודו תחת השלטון הבריטי לבין ממלכת בהוטן. המלחמה הסתיימה בניצחון בריטי-הודי, אובדן טריטוריות לטובת הודו הבריטית, ומגבלות ריבונות שונות שהוטלו על בהוטן.
מלחמת ספרד–אמריקה הדרומית (1864–1866) – עימות ממושך בין ספרד לבין פרו וצ'ילה, ובמידה פחותה גם אקוודור ובוליביה. המלחמה מסתיימת בהכרה רשמית של ספרד בעצמאות פרו.
מלחמת הברית המשולשת (1864–1870) – מתחילה בדרום אמריקה, עם פלישתן של האימפריה הברזילאית, ארגנטינה ואורוגוואי, ומובילה לחורבנה של פרגוואי.
סיומה של מלחמת הקווקז (1817–1864) – במהלכה כובשת האימפריה הרוסית את צ'צ'ניה, דאגסטן וצפון מערב הקווקז (צ'רקסיה).
מלחמת שלזוויג השנייה (1864) – ממלכת פרוסיה תחת ביסמרק פולשת לדנמרק ב-1864, והמלחמה מסתיימת בחלוקת שלזוויג-הולשטיין בין אוסטריה לפרוסיה.
מלחמת אוסטריה–פרוסיה (1866) – מלחמה בין אוסטריה לבין פרוסיה, איטליה ומדינות גרמניות קטנות שמצטרפות לאוסטריה או לפרוסיה. בסופה, משיגה פרוסיה את השליטה על מדינות גרמניה, ואיטליה זוכה באזור ונציה. לאחר המלחמה מוקמת הקונפדרציה הצפון-גרמנית.
המשלחת הצרפתית נגד קוריאה (אנ') (1866) – מערכה של מספר שבועות, בה שולחת צרפת משלחת עונשין לקוריאה על רקע הוצאתם להורג של מיסיונרים צרפתים על ידי שושלת ג'וסון.
אירועים בולטים בעולם > סכסוכים פנימיים

1860: מרד הר הלבנון – בעקבות מרד של איכרים מרונים כנגד שלטון האימפריה העות'מאנית, מתמרנים השלטונות את הדרוזים המקומיים כנגד המרונים שמתגוררים בסמוך להם, מה שמגיע לשיא בשנת 1860 בטבח שמתרחש בכפרים מרונים.
1861–1865: מלחמת האזרחים האמריקנית – פרצה כאשר 11 מדינות בדרום ארצות הברית, שתמכו בעבדות, הכריזו על פרישה מארצות הברית והקימו את קונפדרציית המדינות של אמריקה, הידועה יותר בשמה המקוצר "הקונפדרציה". לאחר ארבע שנות מלחמה נכנעה הקונפדרציה בראשות ג'פרסון דייוויס, לצפון בראשות אברהם לינקולן. במלחמה נהרגו כ-600,000 איש.
1863–1864: מרד ינואר – צמיחתה המתמדת באימפריה הרוסית של שכבת אוכולוסייה משכילה המתארגנת בקבוצות סודיות לקידום רפורמות מגיעה לאחד משיאיה במרד שמתלקח בפולין, ומדוכא על ידי השלטון. ניסיון התנקשות בצאר לאחר שנתיים נכשל אף הוא, וגורם לתגובת נגד של שמרנות מצד הצאר.
1863–1869: חוף הזהב – בשנת 1863 אימפריית אשנטי מנסים לכבוש מהבריטים חלק משטחי החוף ששולטים עליהם בקולוניה. בשנת 1868 התאגדות של מנהיגי שבטים (אנ') במערב אפריקה מצליחה לסלק מהאזור את ההולנדים, אולם לא את הבריטים ששליטתם במושבת חוף הזהב מבוססת טוב יותר. הבריטים מתמודדים עם המאבקים ובשנת 1869 הבריטים כובשים מהאשנטי את אלמינה.
ב-19 ביולי 1864: מרד טאיפינג – נפילת נאנג'ינג מסמלת את תום המרד שנמשך 14 שנים.
1866: בדלנות בקוריאה – שושלת ג'וסון בקוריאה מחזקת את מדיניותה הבדלנית ויוצאת בפעולות לדיכוי תנועות הנצרות המקומיות.
1866–1868: מלחמת ענן אדום (אנ') – קואליציה של עמים ילידים מבצעים סדרה מתמשכת של תקיפות ופשיטות נגד כורים, מתיישבים וחיילים, אזרחי ארצות הברית, שמנסים לפתח במונטנה את דרכי הגישה למצבורי הזהב. לאחר שנתיים של פשיטות נסוגו כוחות ארצות הברית והסכם Fort Laramie (אנ') סיים את המאבק.
1869: רצח העם הטסמני – לאחר עשרות שנים של דילול אוכלוסיית הילידים בטסמניה בידי הבריטים, נקבע מותו של הגבר האחרון שהיה בעל מוצא טסמני ילידי משני הוריו, וכך למעשה נמנעת האפשרות להיוולדם של ילידים טסמנים.
אירועים בולטים בעולם > אירועים פוליטיים בולטים

ועידת פקין – בשנת 1860 הוועידה שחתמה סופית את מלחמת האופיום השנייה מאלצת את הסינים לקבל דרישות דיפלומטיות וכלכליות של מעצמות אירופאיות.
איחוד איטליה תחת שלטונו של ויטוריו אמנואלה השני. מלחמות האיחוד יימשכו עד סיפוח מדינת האפיפיור בשנת 1870.
הסכם לונדון משנת 1864 – מסיים את שליטתה של האימפריה הבריטית על ארצות הברית של האיים היוניים ומעביר את השליטה באיים ליוון.
אמנת ז'נבה (הראשונה) – בשנת 1864 נחתם הסכם בינלאומי המנסה להסדיר פשעי מלחמה, וקובע תקנות בדבר טיפול בפצועים בשדה הקרב.
הצלב האדום – בשנת 1864 מוקם המיזם הבינלאומי במטרה להגן על חייהם ועל כבוד האדם של קורבנות סכסוך מזוין.
איגוד הטלקומוניקציה הבינלאומי – הארגון הבינלאומי הראשון שנוסד בעולם, מוקם בשנת 1865, ומטרתו הסדרת תקנים של תקשורת טלגרף, כדי לאפשר תקשורת בין מדינות שונות.
6 בדצמבר 1865: התיקון ה-13 לחוקת ארצות הברית – בעקבות מלחמת האזרחים האמריקאית, הנהגת ארצות הברית מוציאה את העבדות בכל המדינות מחוץ לחוק. בשנת 1868 עבר גם התיקון ה-14 לחוקת ארצות הברית שבין היתר אסר מספר אופנים של אפליה על רקע גזע.
1866: תקרית גנרל שרמן (אנ') – תקרית דיפלוטית בין שושלת ג'וסון בקוריאה לבין ארצות הברית. התקרית היא חלק מהגורמים המובילים להתלקחות צבאית בין המדינות בתחילת העשור הבא.
משבר לוקסמבורג (1867) – עימות דיפלומטי בין צרפת ופרוסיה על המעמד הפוליטי של לוקסמבורג. העימות כמעט ומסלים לכדי מלחמה בין שתי המדינות, אך מסתיים בדרכי שלום במסגרת הסכם לונדון.
הדומיניון של קנדה נוסד ב-1 ביולי 1867.
30 במרץ 1867 – ארצות הברית רוכשת את אלסקה תמורת 7,200,000 דולר בזהב מרוסיה.
1867 – חוק הרפורמה של 1867 בממלכה המאוחדת מרחיב ומגדיל את זכות הבחירה לגברים.
תקופת מייג'י ביפן מתחילה בשנת 1868 עם עלייתה לשלטון של שושלת מייג'י. במהלך תקופה זו התרחשו שינויים כבירים ביפן, תמורות מדיניות וחברתיות אשר הביאו למסחר ענף ויבוא תרבותי אינטנסיבי מארופה, אשר הצעידו את יפן לעידן המודרני והקימו בה משטר פרלמנטרי ומלוכני, במקום השוגונאט של טוקוגאווה.
אירועים בולטים בעולם > כלכלה

המהפכה התעשייתית: בעשור זה מתפשטת בהדרגה המהפכה מבריטניה אל מדינות נוספות בצפון ומערב אירופה.
1860: הסכם קובדן-שבלייה – הסכם סחר חופשי בין בריטניה וצרפת שכולל הפחתת מכסים הדדית, והיה מהלך משמעותי בקידום מעמדה של הכלכלה החופשית.
1861: רפורמת 1861 – לאחר תסכול בקרב קבוצות קיצוניות בין האיכרים נוכח המצב בו 1,000 משפחות אצילות מחזיקות ב-55% אחוז מהקרקעות במדינה, מכריז הצאר אלכסנדר השני על הרפורמה ברוסיה, המכונה גם 'האמנציפציה של הצמיתים', בה מבוטלת הצמיתות ולאיכרים ניתנת אפשרות לקנות או לחכור אדמות בעזרת הלוואות ממשלתיות.
חברות בולטות שהוקמו בעשור זה: היינקן (1864), נסטלה (1866).
אירועים בולטים בעולם > תנועות חברתיות ופוליטיות

1864: האינטרנציונל הראשון – מוקם על ידי ארגוני פועלים בריטיים, אנרכיסטים, סוציאליסטים במטרה לאחד את ארגוני העובדים השונים שהיו מבוססים על מעמד הפועלים.
1864: הדדיות (אנ') – קבוצות ממעמד הפועלים, מושפעים מהגותו הפרוטו-אנרכיסטית של פייר-ז'וזף פרודון, שהם הראשונים שמשמיעים קולות מתוך האינטרנציונל שמתנגדים לקרל מרקס.
1865: צבא הישע – המיסיון הנוצרי, שנקרא לאחר מכן צבא הישע, נוסד בידי ויליאם וקתרין בות' באנגליה.
1868: הברית הדמוקרטית החברתית – מוקמת על ידי מיכאיל באקונין, מצטרפת לאינטרנציונל הראשון והופכת לקול הדומיננטי ביותר שמתנגד לקרל מרקס, ולארגון שמשפיע על תנועות אנרכיסטיות עד לאמצע המאה ה-20.
אירועים בולטים בעולם > תנועות חברתיות ופוליטיות > מפעלים מנהלתיים

1865: מכבי אש – מוקמים בלונדון.
1869: אוניברסיטת פיורד – במערב לפאייט, לואיזיאנה שבארצות הברית, פותחת את שעריה ב-6 במאי 1869, בפעם הראשונה תחת מענק קרקע ממנהל חוק מוריל.
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ההתנקשויות, החיסולים, וניסיונות ההתנקשות הבולטים ביותר במהלך העשור (לא בהכרח רק רציחות פוליטיות):
אברהם לינקולן, נשיא ארצות הברית נרצח בידי ג'ון וילקס בות', 14 באפריל 1865 עקב זעם הרוצח על הפסד הדרום במלחמת האזרחים.
מלך מדגסקר רדמה השני נתפס בידי חיילים ונחנק.
מנואל איסידורוס בלזו, נשיא בוליביה נרצח.
אבי הקונפדרציה הקנדית, תומאס ד'קארי מקג'י נרצח בידי פטריק ג. וילן.
סקמוטו ריואה, דמות בולטת בעידן הבקומטסו ביפן, חלק מתנועה להפלת השוגון טוקוגאווה, נרצח יחד עם נקאוקה שינטרו בפונדק בקיוטו בשנת 1867.
קיסר מקסיקו מקסימיליאן הראשון מוצא להורג ב-19 ביוני 1867.
אסונות > אסונות טבע

1860 – סופת הוריקן מכה באזור לואיזיאנה, וגובה את חייהם כמה עשרות בני אדם.
1862: רעידת אדמה, שעוצמתה המשוערת היא 6.5 בסולם ריכטר, פוגעת באקרה שבגאנה, מחריבה מבנים רבים וגורמת למותם של 3 אנשים.
5 באוקטובר 1864 – סופת ציקלון מחריבה את קולקטה שבהודו, וגורמת למותם של 60,000 בני אדם.
1867 – סופת הוריקן מכה באזור פוארטו ריקו ואיי הבתולה של ארצות הברית, וגובה את חייהם של מאות בני אדם. על פי הערכות שונות כמות ההרוגים בסופה הגיע ל-800 איש.
16 באוגוסט 1868 – צונאמי באזור צ'ילה של ימינו, בעקבות רעידת אדמה במגניטודה 8.5. ברעידת האדמה נהרגו כ-25,000 איש ובצונאמי שנגרם ממנה נהרגו עוד כ-70,000 איש.
אסונות > אסונות מעשי ידי אדם

27 באפריל 1865 – ספינת הקיטור "סולטאנה" מתפוצצת בנהר המיסיסיפי, ומביאה למותם של 1,700 מנוסעיה.
אסונות > בריאות

1863–1875: מגפת הכולרה הרביעית המתועדת מתפרצת באזור בנגל, מתפשטת למדינות המוסלמיות על ידי עולי רגל ומשם לאזורים נוספים. בשיאה גובה המגפה למעלה מ-100,000 קורבנות גם בפרוסיה וגם באיטליה, ומספרים נמוכים אך במעט תועדו גם ברוסיה, אוסטריה, זנזיבר ואלג'יריה.
1864–1865: התפרצות אבעבועות שחורות במרכז אפריקה, שמקורה כנראה בהגעתם של חולים נגועים מפורטוגל לאנגולה, קוטלת למעלה מ-25,000 איש ובאזורים מסוימים מביאה לתמותה של שליש מהאוכלוסייה וגורמת לגלי הגירה משמעותיים באזור.
טבע ואיכות הסביבה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
1866: רעיון האקולוגיה מוגדר לראשונה על ידי ארנסט הקל.
מדע וטכנולוגיה > טכנולוגיה

1860 – קרל וילהלם בורכרט מגלה ומוכיח את נוסחת קיילי בתורת הגרפים.
1860 – הצרפתי אטיין לנואר ממציא את מנוע הבעירה פנימית הראשון בעל ערך שימושי שמתבסס על גז פחמי. תוך 5 שנים מאות דגמים נכנסים לשימוש בצרפת ואנגליה. שנתיים לאחר מכן אלפונס באו דה רוכס מתכנן יישום יעיל יותר של המנוע, אך טרם מצליח להוציא אותו לפועל.
1862 – פיתוחו של המוקש המודרני, במהלך מלחמת האזרחים האמריקנית.
10 בינואר 1863 – הרכבת התחתית של לונדון נפתחת והופכת למערכת רכבות התחתית הראשונה בעולם.
1863 – הצוללת המכנית הראשונה שוטף הכלים מושקת, לאחר שנבנתה במשך שלוש שנים.
20 בינואר 1865 – למרקוס אדנה תומפסון רושם פטנט על רכבת ההרים
1866 – קו הטלגרף הטרנסאטלנטי מונח בהצלחה, ומאפשר תקשורת כמעט מיידית בין אמריקה לאירופה.
1866: היישום המעשי הראשון של גנרטור חשמלי.
1867 – אלפרד נובל ממציא את הדינמיט.
1869 – הומצאה המרגרינה בצרפת.
28 בדצמבר 1869 – ויליאם סמפל רושם פטנט על המסטיק.
1869 – נפתחת תעלת סואץ במצרים.
1869 – מסילת הברזל היבשתית הראשונה בארצות הברית מושלמת.
לאורך העשור מפותח מכשיר הפנטלגרף, גרסה מוקדמת של מכשיר הפקס, שמאפשר לראשונה שליחה של תמונות באופן מסחרי, גם אם עדיין בקנה מידה קטן.
פריצת דרך בביצוע תהליך בסמר בפלדה בעשור זה מאפשרת שימוש בפלדה, הקלה והחזקה יותר מברזל, לבניית בניינים גבוהים ממה שניתן היה קודם לכן.
מדע וטכנולוגיה > מדע

1860 – פלורנס נייטינגייל מייסדת את בית הספר לאחיות.
1861–1862 – ג'יימס קלרק מקסוול מפרסם את משוואות מקסוול, ומראה כי האור הוא גל אלקטרומגנטי.
1863 – מתגלה היסוד אינדיום בגרמניה על ידי פרדיננד רייך ועוזרו תיאודור ריכטר.
1864 – בעקבות בחינה מתמשכת של מאובני ניאנדרטל, לראשונה עולה ההצעה שמדובר במין הומיניני נפרד מהאדם.
1865 – הכימאי הגרמני, פרידריך אוגוסט קקולה, והכימאי הסקוטי, ארצ'יבלד סקוט קופר, מציגים פריצת דרך משמעותית בחקר המבנה של תרכובות אורגניות, ומראים כיצד אטום פחמן מסוגל ליצור ארבעה קשרים כימיים עם אטומי פחמן סמוכים ליצירת רשת פחמנית. התגלית מאפשרת הבנה עמוקה יותר במבנה הכימיה האורגנית.
1866 – גרגור מנדל, מגבש חוקי התורשה הראשונים מפרסם אותם בשני מאמרים, אם כי הוא זוכה להתעלמות רבה עד 1900.
1867 – ג'וזף ליסטר מפתח שיטות חיטוי לניתוחים, כולל יישום השיטה של עיקור כלי הניתוח בחימום. כתוצאה מכך מספר מקרי המוות עקב ניתוחים פוחת משמעותית.
18 באוגוסט 1868 – הליום מזוהה לראשונה במהלך ליקוי חמה מלא בהודו. זו הייתה הפעם הראשונה בה ספטרוסקופ נכנס לשימוש.
1869 – דמיטרי מנדלייב מפתח את הטבלה המחזורית.
ג'יי נורמן לוקיר ופייר ז'נסן מקבלים כבוד עבור תגליתם של האופי הבולט של השמש. הם הראשונים להבחין בקווי פליטה ספקטרליים בהירים ללא ליקוי חמה מלא.
תרבות פופולרית > אופנה

בשנת 1865 יוצא לשווקים לראשונה כובע הבוקרים בגרסתו המקורית אשר נוצרה על ידי יצרן הכובעים האמריקאי ג'ון סטטסון. הכובע נקרא באותה העת "Boss of the Plains"(אנ')
תרבות פופולרית > דת

בזרם הקתולי, ביקורת גבוהה כלפי התנועה הליברלית באירופה.
הכנסייה האדוונטיסטית של היום השביעי הופכת לרשמית בשנת 1863.
בהאא אללה מכריז על עצמו כשליחו של אלוהים בגני רצ'ואן. הבהאים רואים בכך את תאריך התחלת האמונה הבהאית.
תרבות פופולרית > ספרות

ספרים בולטים שרואים אור לראשונה בעשור זה: "ציפיות גדולות" (1861), "סילס מרנר" (1861), "עלובי החיים" (1862), "מסע אל בטן האדמה" (1864), "הרפתקאות אליס בארץ הפלאות" (1865), "מלחמה ושלום" (1865), "החטא ועונשו" (1866), "הקפיטל" (1867), "נשים קטנות" (1868), "אידיוט" (1869)
תרבות פופולרית > אמנות

האימפרסיוניזם מתפרסם בפומבי במערב.
תחילת עלייתה של אסכולת בית ספר שאנגחאי (אנ') בסין, שמשלבת יחד באופן חדשני השפעות סיניות מסורתיות ומערביות מודרניות.
כובד המשקל של אמנות הבמה בארצות ערב עובר בהדרגה מאזור לבנון למצרים בה האווירה סובלנית יחסית לאמנות. המגמה שכבר החלה טרם העשור מואצת בעקבות אירועי מרד הר הלבנון.
תרבות פופולרית > ספורט

הסקי מתחיל להתפתח כענף ספורטיבי בסביבות שנת 1862.
התאחדות הכדורגל נוצרת בבריטניה ואירלנד בשנת 1863, ובכך נסללת הדרך ליצירת הספורט הנצפה ביותר בעולם. במקביל, באותה השנה מודפס לראשונה המסמך הרשמי הראשון של חוקי כדורגל. על אף שחוקים אלו עדיין לא מתקבלים באופן כללי באנגליה ולא מאומצים על ידי רבים ממועדוני ספורט, מסמך זה בעל השפעה כבר בשנים אלו, בין היתר מכיוון שקביעת איסור הנגיעה ביד למעט השוער, מביאה לתחילת פיצולו של הכדורגל מענף הרוגבי.
בשנת 1868 מתקיים לראשונה מרוץ אופני כביש.
המרקיז מקווינסברי מגדיר לספורט האיגרוף חוקים, אשר הופכים אותו לספורט מוסדר אשר דומה לגרסה שהפכה לפופולרית במאה ה-20.
בעשור זה מופץ הכדורגל ברחבי העולם מאירופה, על ידי מלחים ומסיונרים שמגיעים מאירופה למדינות שונות ומשחקים במשחק באופן חובבני. בשנת 1862 מתקיים משחק הכדורגל הראשון באפריקה, בקייפטאון. בשנת 1867 מוקם מועדון הכדורגל הראשון באמריקה הדרומית, בואנוס איירס (אנ').
אישים בולטים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אישים בולטים > מנהיגי עולם בולטים

| --- | --- |
 הנשיא ברטולומה מיטרה (ארגנטינה)  הקיסר פרנץ יוזף הראשון, קיסר אוסטריה (האימפריה האוסטרו-הונגרית)  הקיסר פדרו השני (ברזיל)  ראש הממשלה סר ג'ון אלכסנדר מקדונלד (קנדה)  הקיסר נפוליאון השלישי (האימפריה הצרפתית השנייה)  המלך פרידריך וילהלם הרביעי (פרוסיה)  המלך וילהלם הראשון (פרוסיה)  המלך ויטוריו אמנואלה השני (איטליה)  המלך מונגקוט, (סיאם)  האפיפיור פיוס התשיעי (מדינת האפיפיור)  הצאר אלכסנדר השני (האימפריה הרוסית)  המלכה איזבלה השנייה (ספרד)  המלכה ויקטוריה (הממלכה המאוחדת)  ראש הממשלה הנרי טמפל (הממלכה המאוחדת):  ראש הממשלה ג'ון ראסל, רוזן ראסל הראשון (הממלכה המאוחדת)  ראש הממשלה אדוארד סמית-סטנלי (הממלכה המאוחדת)  ראש הממשלה בנג'מין דיזראלי (הממלכה המאוחדת)  ראש הממשלה ויליאם גלאדסטון (הממלכה המאוחדת)  הנשיא ג'יימס ביוקנן (ארצות הברית)  הנשיא אברהם לינקולן (ארצות הברית)  הנשיא אנדרו ג'ונסון (ארצות הברית).  הנשיא ג'פרסון דייוויס (קונפדרציית המדינות של אמריקה)  הנשיא יוליסס ס. גרנט (ארצות הברית)  הסולטאן אבדילמג'יט הראשון (האימפריה העות'מאנית)  השאה נאסר א-דין שאה קאג'אר (ממלכת פרס)  הקיסר קומיי (יפן)  הקיסר מוצוהיטו (יפן)
אישים בולטים > פושעים בולטים

ג'ון וילקס בות', רוצחו של הנשיא אברהם לינקולן
אישים בולטים > אישים בולטים נוספים

קרל מרקס
ויקטור הוגו
רוברט אדוארד לי
Gewehr 98

| --- | --- |
הרובה לצד פס תחמושת וכידון רובה
הרובה לצד פס תחמושת וכידון רובה
 מידע כללי
 סוג:  רובה בריחי
 נגזרות:  K98a, K98b, מאוזר K98
 תכנון:  1895, מאוזר
 מדינה מייצרת:  הקיסרות הגרמנית הקיסרות הגרמנית
 יצרן:  מאוזר ומפעילים נוספים: Mauser, Deutsche Waffen und Munitionsfabriken, Haenel, Sauer & Sohn, Waffenwerke Oberspree, V. Chr. Schilling Co., Simson, Imperial Arsenals of Amberg, Danzig, Erfurt, Leipzig, and Spandau
 מעצב:  מאוזר 
 תקופת השימוש:  1898 – 1945
 מלחמות:  ראו בהמשך הערך
 מדינות המשתמשות:  גרמניה ועוד מדינות, ראו בגוף הערך
 יחידות שיוצרו:  כ-5,000,000
 מידע טכני
 קליבר:   8\times 57\ {\mbox{mm}}
 פעולה:  בריחי
 הזנה:  5 כדורים במחסנית פנימית
 כוונות:  ברזל או טלסקופית
 אורך כולל:  1250 מ"מ
 אורך קנה:  740 מ"מ
 משקל ריק:  4.09 ק"ג
 מהירות לוע:  878 מטר לשנייה
 טווח אפקטיבי:  500 מטר (עם כוונות ברזל)
 טווח מקסימלי:  קצת מעל 800 מטר (עם כוונת טלסקופית
 
רובה Gewehr 98 (נקרא לעיתים גם M98) הוא רובה בריחי שפותח על ידי חברת כלי הנשק הגרמנית מאוזר עבור הקיסרות הגרמנית בסוף המאה ה-19. הרובה הוא רובה בריחי בקליבר 8x57 מ"מ המוזן באמצעות פס תחמושת הטוען 5 כדורים אל תוך מחסנית פנימית מתחת לקנה. הרובה שירת בצבא הקיסרות הגרמנית וברייכסווהר מ-1898 (ולכן שמו M98) עד 1935, אז הוחלף בגרסת הקרבין שלו מאוזר K98. רובה M98 היה הרובה הראשי של כוחות החי"ר הגרמניים במלחמת העולם הראשונה.
היסטוריה

רובה ה-Gewehr 98 נקרא על שם שנת 1898, בה החל ייצורו. רובה זה החליף את ה-Gewehr 1888 בשירות הצבא הגרמני. התכנון הבריחי של ה-M98 נרשם כפטנט על ידי פאול מאוזר ב-9 בספטמבר 1895. ה-M98 עצמו היה אחרון בסדרה של רובים שהציגה חברת מאוזר בשנות ה-90 של המאה ה-19. מנגנון הרובה נגזר מהרובה הניסיוני Gewehr 96.
ועדת בחינת הרובים Gewehr-Prüfungskommission (G.P.K.) הגרמנית אימצה את ה-M98 ב-5 באפריל 1898. ב-1901 הפך הרובה למבצעי כשנכנס לשירות כוח המשלחת לאסיה המזרחית, הצי ו-3 קורפוסים של צבא היבשה הפרוסי. הוא זכה לטבילת אש במרד הבוקסרים (1898-1901). ב-1904 הוחלט לייצר עוד מהרובים, וואפנפבריק מאוזר זכתה בחוזה לייצור 290,000 רובי M98 ו-DWM (ראשי תיבות של Deutsche Waffen und Munitionsfabriken) בחוזה לייצור 210,000 רובי M98.
משתמשים

הרובה שירת בגרמניה על גלגוליה השונים:
הקיסרות הגרמנית הקיסרות הגרמנית
רפובליקת ויימאר רפובליקת ויימאר
גרמניה הנאצית (1935–1945) גרמניה הנאצית
בנוסף לגרמניה שירת הרובה במדינות הבאות:
האימפריה העות'מאנית האימפריה העות'מאנית
בלגיה בלגיה
צ'כוסלובקיה צ'כוסלובקיה
הרפובליקה הסינית הרפובליקה הסינית תחת השם רובה צ'יאנג קאי-שק.
ספרד 1785 ממלכת ספרד
כתוצאה מכך הרובה שימש במלחמות והעימותים הבאים:
מלחמת ארצות הברית–ספרד
מרד הבוקסרים
רצח העם של ההררו והנאמה
מהפכת שינהאי
מלחמת העולם הראשונה
מלחמת האזרחים בספרד
מלחמת העולם השנייה
מלחמת סין–יפן השנייה
מלחמת האזרחים הסינית
הערות שוליים

↑  צבא הקיסרות הגרמנית: 1898-1918
רייכסווהר: 1935-1918, 
 פולקסשטורם: 1945-1944
↑  "Modern Firearms - Mauser 98". World.guns.ru. 2011-01-24. נבדק ב-2011-05-06.
↑  "Ball, Robert: ''Mauser Military Rifles of the World'' pages 152, 188. Gun Digest Books, 2006". Books.google.com. נבדק ב-2011-05-06.
↑  "Unusual German Small Arms and Infantry Weapons of World War II". Greyfalcon.us. אורכב מ-המקור ב-2011-06-21. נבדק ב-2011-05-06.
↑  "German Rifles". Gkironfist.greatnow.com. אורכב מ-המקור ב-2011-07-11. נבדק ב-2011-05-06.
↑  "Gewehr 98 - From The Probert Encyclopaedia". Probertencyclopaedia.com. 2006-10-29. אורכב מ-המקור ב-2011-06-08. נבדק ב-2011-05-06.
↑  "Gew. 98". Turk Mauser. נבדק ב-2011-05-06.
1 2  Bishop, Chris. Guns in Combat. Chartwell Books, Inc (1998). ISBN 0-7858-0844-2.
↑  "Ball, Robert: ''Mauser Military Rifles of the World'' page 93. Gun Digest Books, 2006". Books.google.com. נבדק ב-2011-05-06.
↑  The Geweh 98 - Before 1919
| --- | --- |
בקרת זהויות :  NLI: 987007552015105171  LCCN: sh2008003700 
דגם רובה חתוך, המציג את המנגנון
הקיסרות הגרמנית, 1871-1918.
הבחירות המקדימות במרצ (2019)

הבחירות לראשות מפלגת מרצ נערכו ב-27 ביוני 2019 בוועידת המפלגה, על אף שהבחירות הקודמות לראשות מרצ נערכו ב-2018, וזאת בשל סעיף 42.2 בתקנון המפלגה, שקובע כי אם יהיו שתי מערכות בחירות לכנסת במהלך כהונתו של יו"ר אז יתקיימו בחירות נוספות ליו"ר המפלגה. הפריימריז לבחירת שאר חברי הרשימה לקראת הבחירות לכנסת העשרים ושתיים התקיימו ב-11 ביולי, וגם הם נערכו בוועידת המפלגה.
רקע

כחלק מחוקי מפלגת מרצ, נקבע שאם בתקופת כהונת יושב ראש המפלגה מתקיימות בחירות נוספות לכנסת, ועידת המפלגה תבחר את פורום קיום הבחירות המקדימות של מועמדיה לכנסת (פריימריז) ואת יושב הראש שלה בפעם הנוספת. הוועידה בחרה לקיים את הבחירות במסגרת הוועידה.
בבחירות אלו, בניגוד לבחירות קודמות, רק חברי הוועידה, כאלף איש, היו זכאים להצביע בבחירות.
הבחירות ליושב הראש > שיטת הבחירות

ב-24 ביוני התאפשרה הצבעה מוקדמת של חברי הוועידה, וב-27 ביוני התקיימה ההצבעה במועדה המתוכנן.
בדומה להצבעות קודמות, גם בהצבעה זו הבחירות נעשו באמצעות מערכת ממוחשבת.
הבחירות ליושב הראש > מועמדים

חמישה מועמדים הציגו את מועמדותם ושניים מתוכם פרשו לאחר מכן. אלה שנותרו במירוץ:
תמר זנדברג – יו"ר המפלגה וחברת הכנסת.
ניצן הורוביץ – חבר המפלגה וחבר הכנסת לשעבר.
דוד קשני – התמודד ב-2018 על ראשות המפלגה.
הבחירות ליושב הראש > מועמדים שפרשו

מוסי רז ועיסאווי פריג' – רצו ביחד, במתכונת של שני יושבי ראש – אחד יהודי ואחד ערבי. לאחר פרישתם הכריזו על תמיכה בתמר זנדברג.
הבחירות ליושב הראש > תוצאות

| מועמד | קולות | אחוזים |
| --- | --- | --- |
| ניצן הורוביץ | 459 | 54%< |
| תמר זנדברג | 388 | 45%< |
| דוד קשני | 0 | 0% |
| נמנעים | 1 | 1%> |
| סך הכל מצביעים | 848 | 100% |
| בעלי זכות בחירה | 1047 | 81% הצבעה |
‏מקור: אתר המפלגה (אורכב 28.05.2020 בארכיון Wayback Machine)
הבחירות לרשימה

הבחירות לרשימת המפלגה התקיימו בוועידת המפלגה באקספו תל אביב שנערכה ב-11 ביולי, זאת בהתאם לתקנון המפלגה. על שיטת הבחירות וניהולן מופקדת ועדת הבחירות של המפלגה.
הבחירות לרשימה > שיטת הבחירות

שיטת הבחירה מבוססת על מבנה של חמישיות, כאשר כל מתמודד מחליט האם הוא מתמודד רק לחמישייה מסוימת או לשתיים עוקבות מתוך שלוש חמישיות אפשריות. כל מצביע מדרג ארבע שמות בכל חמישייה כאשר מקום 1 מקבל 6 נקודות, מקום 2 מקבל 5 נק', מקום 3 מקבל 4 נק' ומקום 4 מקבל 3 נק'. היה ומתמודד לא מקבל ניקוד מספיק כדי להיכנס לאותה חמישייה אזי הוא נושר מהרשימה לכנסת, אלא אם כן הוא בחר להתמודד גם בחמישייה הבאה אחריה ואז כל הקולות שהצביעו לו בחמישייה הגבוהה יותר נותנים 6 נק' בחמישייה ההיא.
בהתאם לתקנון המפלגה, מובטח 40% ייצוג לכל מגדר, כך שמקרה הצורך יוקפצו נשים או גברים אל מקומות 3 ו-5 בכל חמישייה על מנת לאזן.